CELEX: 32020D1117
Language: bg
Date: 2020-07-27 00:00:00
Title: Решение за изпълнение (ЕС) 2020/1117 на Съвета от 27 юли 2020 година за назначаване на европейските прокурори в Европейската прокуратура

29.7.2020   
               
               
                  BG
               
               
                  Официален вестник на Европейския съюз
               
               
                  L 244/18
               
            
         РЕШЕНИЕ ЗА ИЗПЪЛНЕНИЕ (ЕС) 2020/1117 НА СЪВЕТА
         от 27 юли 2020 година
         за назначаване на европейските прокурори в Европейската прокуратура
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2017/1939 на Съвета от 12 октомври 2017 г. за установяване на засилено сътрудничество за създаване на Европейска прокуратура (1), и по-специално член 16 от него,
         като взе предвид Решение за изпълнение (EС) 2018/1696 на Съвета от 13 юли 2018 г. относно правилата за работата на комитета по подбор, предвиден в член 14, параграф 3 от Регламент (ЕС) 2017/1939 за установяване на засилено сътрудничество за създаване на Европейска прокуратура (2),
         като взе предвид Решение (ЕС) 2018/1275 на Съвета от 18 септември 2018 г. за назначаване на членовете на комитета по подбора, предвиден в член 14, параграф 3 от Регламент (ЕС) 2017/1939 (3),
         като взе предвид Решение за изпълнение (EС) 2019/598 на Съвета от 9 април 2019 г. относно преходните разпоредби за назначаването на европейски прокурори за и по време на първия мандат съгласно предвиденото в член 16, параграф 4 от Регламент (ЕС) 2017/1939 (4),
         като взе предвид обоснованите становища и класирането на кандидатите, изготвени от комитета по подбора,
         като има предвид, че:
         
                     (1)
                  
                  
                     Европейската прокуратура беше създадена с Регламент (ЕС) 2017/1939. Комисията отговаря за създаването и първоначалната административна дейност на Европейската прокуратура, докато тя придобие капацитет да изпълнява собствения си бюджет.
                  
               
                     (2)
                  
                  
                     Европейските прокурори наблюдават разследванията и действията по наказателно преследване в съответствие с член 12 от Регламент (ЕС) 2017/1939.
                  
               
                     (3)
                  
                  
                     В съответствие с член 120, параграф 2, втора алинея от Регламент (ЕС) 2017/1939 Европейската прокуратура поема поверените ѝ с този регламент функции по разследване и наказателно преследване на дата, която се определя с решение на Комисията по предложение на европейския главен прокурор след създаването на Европейската прокуратура.
                  
               
                     (4)
                  
                  
                     Европейският главен прокурор беше назначен с Решение (ЕС) 2019/1798 на Европейския парламент и на Съвета (5). За създаването на колегията на Европейската прокуратура, която се състои от европейския главен прокурор и по един европейски прокурор от всяка участваща държава членка, е необходимо Съветът да назначи европейските прокурори.
                  
               
                     (5)
                  
                  
                     Решение за изпълнение (ЕС) 2018/1696 определя правилата за работата на комитета по подбора, предвиден в член 14, параграф 3 от Регламент (ЕС) 2017/1939 (наричани по-нататък „правила за работата на комитета по подбора“).
                  
               
                     (6)
                  
                  
                     Съгласно член 16, параграф 1 от Регламент (ЕС) 2017/1939 всяка участваща държава членка посочва трима кандидати за позицията на европейски прокурор измежду кандидатите, които са действащи членове на прокуратурата или съдебната власт в съответната държава членка, чиято независимост е извън съмнение и които притежават необходимата квалификация за заемане на висши длъжности в прокуратурата или съдебната система в съответните си държави членки, и които имат съответен практически опит в националните правни системи, финансовите разследвания и в международното съдебно сътрудничество по наказателноправни въпроси.
                  
               
                     (7)
                  
                  
                     Комитетът по подбора изготви обосновани становища и класиране за всеки от посочените кандидати, които отговарят на условията в член 16, параграф 1 от Регламент (ЕС) 2017/1939, и ги представи на Съвета, който ги получи на 29 май, 20 юни, 11 октомври, 18 ноември и 10 декември 2019 г, и на 16 юли 2020 г.
                  
               
                     (8)
                  
                  
                     Съгласно правило VII.2, четвърта алинея от правилата за работата на комитета по подбора, комитетът класира кандидатите според тяхната квалификация и опит. Класирането указва реда на предпочитание на комитета по подбора и не е обвързващо за Съвета.
                  
               
                     (9)
                  
                  
                     В съответствие с член 16, параграф 2 от Регламент (ЕС) 2017/1939, след като получи обоснованите становища на комитета по подбора, Съветът избира и назначава един от кандидатите за европейски прокурор на въпросната участваща държава членка.
                  
               
                     (10)
                  
                  
                     В съответствие с член 16, параграф 3 от Регламент (ЕС) 2017/1939 Съветът, като действа с обикновено мнозинство, избира и назначава европейските прокурори с мандат от шест години, който не се подновява. В края на шестгодишния срок Съветът може да реши да удължи мандата най-много с три години.
                  
               
                     (11)
                  
                  
                     С Решение за изпълнение (ЕС) 2019/598 се уреждат преходните разпоредби за назначаването на европейските прокурори за и по време на първия мандат след влизането в сила на Регламент (ЕС) 2017/1939. В съответствие с член 2, параграф 1 от Решение за изпълнение (ЕС) 2019/598 преди назначаването на европейските прокурори се определя група, състояща се от една трета от броя на участващите държави членки към датата на прилагането на тези преходни разпоредби, като определянето става чрез теглене на жребий. Жребият беше изтеглен на 20 май 2019 г. и държавите членки в тази група са Гърция, Испания, Италия, Кипър, Литва, Нидерландия, Австрия и Португалия. В член 3 от посоченото решение за изпълнение се предвижда, че мандатът на европейските прокурори от държавите членки, включени в тази група, е три години и не подлежи на подновяване.
                  
               
                     (12)
                  
                  
                     Съветът направи оценка на съответните качества на кандидатите, като взе предвид обоснованите становища, представени от комитета по подбора. По отношение на обоснованите становища, отнасящи се до кандидатите, посочени от Малта, основанията, изложени от комитета по подбора, в достатъчна степен установяват, че, предвид извънредните обстоятелства в посочената държава членка, е обективно невъзможно за същата държава членка да намери отговарящи на условията кандидати в разумен срок, въпреки факта, че същата държава членка е положила всички необходими усилия за тази цел. Следователно, условията, изложени в правило VII, точка 2, трета алинея от правилата за работа на комитета по подбора, са изпълнени. С оглед на горепосочените извънредни обстоятелства Съветът счете, че представеното обосновано становище във връзка с кандидатите, посочени от Малта, предлага достатъчно богат избор на подходящи кандидати, и тъй като всяко по-нататъшно забавяне на назначаването на европейските прокурори би имало значителни неблагоприятни последици върху ефективността на правото на Европейския съюз, реши да процедира по този начин.
                  
               
                     (13)
                  
                  
                     В резултат на тази оценка Съветът последва необвързващия ред на предпочитание, посочен от комитета по подбора за кандидатите, посочени от Чехия, Германия, Естония, Гърция, Испания, Франция, Хърватия, Италия, Кипър, Латвия, Литва, Люксембург, Малта, Нидерландия, Австрия, Румъния, Словения, Словакия и Финландия. Що се отнася до кандидатите, посочени от Белгия, България и Португалия, Съветът не спази необвързващия ред на предпочитание на комитета по подбора въз основа на различна оценка на качествата на кандидатите, направена в съответните подготвителни органи на Съвета,
                  
               ПРИЕ НАСТОЯЩОТО РЕШЕНИЕ:
         
            Член 1
            Следните лица се назначават за европейски прокурори в Европейската прокуратура като срочно наети служители със степен AD 13 за неподлежащ на подновяване срок от шест години, считано от 29 юли 2020 година:
            
                         
                     
                     
                        Г-н Yves VAN DEN BERGE (6)
                        
                     
                  
                         
                     
                     
                        Г-жа Теодора ГЕОРГИЕВА (7)
                        
                     
                  
                         
                     
                     
                        Г-н Petr KLEMENT (8)
                        
                     
                  
                         
                     
                     
                        Г-н Andrés RITTER (9)
                        
                     
                  
                         
                     
                     
                        Г-жа Kristel SIITAM-NYIRI (10)
                        
                     
                  
                         
                     
                     
                        Г-н Frédéric BAAB (11)
                        
                     
                  
                         
                     
                     
                        Г-жа Tamara LAPTOŠ (12)
                        
                     
                  
                         
                     
                     
                        Г-н Gatis DONIKS (13)
                        
                     
                  
                         
                     
                     
                        Г-н Gabriel SEIXAS (14)
                        
                     
                  
                         
                     
                     
                        Г-жа Yvonne FARRUGIA (15)
                        
                     
                  
                         
                     
                     
                        Г-н Cătălin-Laurențiu BORCOMAN (16)
                        
                     
                  
                         
                     
                     
                        Г-н Jaka BREZIGAR (17)
                        
                     
                  
                         
                     
                     
                        Г-н Juraj NOVOCKÝ (18)
                        
                     
                  
                         
                     
                     
                        Г-н Harri TIESMAA (19)
                        
                     
                  
         
            Член 2
            Следните лица се назначават за европейски прокурори в Европейската прокуратура като срочно наети служители със степен AD 13 за неподлежащ на подновяване срок от три години, считано от 29 юли 2020 година:
            
                         
                     
                     
                        Г-н Dimitrios ZIMIANITIS (20)
                        
                     
                  
                         
                     
                     
                        Г-жа María Concepción SABADELL CARNICERO (21)
                        
                     
                  
                         
                     
                     
                        Г-н Danilo CECCARELLI (22)
                        
                     
                  
                         
                     
                     
                        Г-жа Katerina LOIZOU (23)
                        
                     
                  
                         
                     
                     
                        Г-н Tomas KRUŠNA (24)
                        
                     
                  
                         
                     
                     
                        Г-жа Daniëlle GOUDRIAAN (25)
                        
                     
                  
                         
                     
                     
                        Г-жа Ingrid MASCHL-CLAUSEN (26)
                        
                     
                  
                         
                     
                     
                        Г-н José Eduardo MOREIRA ALVES D'OLIVEIRA GUERRA (27)
                        
                     
                  
         
            Член 3
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 27 юли 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 283, 31.10.2017, стр. 1.
         
            (2)  ОВ L 282, 12.11.2018 г., стр. 8.
         
            (3)  ОВ L 238, 21.9.2018 г., стр. 92.
         
            (4)  ОВ L 103, 12.4.2019 г., стр. 29.
         
            (5)  Решение (ЕС) 2019/1798 на Европейския парламент и на Съвета от 23 октомври 2019 г. за назначаване на европейски главен прокурор на Европейската прокуратура (ОВ L 274, 28.10.2019 г., стр. 1).
         
            (6)  Посочен от Белгия
         
            (7)  Посочена от България
         
            (8)  Посочен от Чехия
         
            (9)  Посочен от Германия
         
            (10)  Посочена от Естония
         
            (11)  Посочен от Франция
         
            (12)  Посочена от Хърватия
         
            (13)  Посочен от Латвия
         
            (14)  Посочен от Люксембург
         
            (15)  Посочена от Малта
         
            (16)  Посочен от Румъния
         
            (17)  Посочен от Словения
         
            (18)  Посочен от Словакия
         
            (19)  Посочен от Финландия
         
            (20)  Посочен от Гърция
         
            (21)  Посочена от Испания
         
            (22)  Посочен от Италия
         
            (23)  Посочена от Кипър
         
            (24)  Посочен от Литва
         
            (25)  Посочена от Нидерландия
         
            (26)  Посочена от Австрия
         
            (27)  Посочен от Португалия